CELEX: 32021R0140
Language: fi
Date: 2021-02-01 00:00:00
Title: Komission täytäntöönpanoasetus (EU) 2021/140, annettu 1 päivänä helmikuuta 2021, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Munster”/”Munster-Géromé” (SAN))

8.2.2021   
               
               
                  FI
               
               
                  Euroopan unionin virallinen lehti
               
               
                  L 43/8
               
            
         KOMISSION TÄYTÄNTÖÖNPANOASETUS (EU) 2021/140,
         annettu 1 päivänä helmikuuta 2021,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Munster”/”Munster-Géromé” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:
         
                     (1)
                  
                  
                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Munster”/”Munster-Géromé” eritelmän muutoksen hyväksymistä.
                  
               
                     (2)
                  
                  
                     Ranskan viranomaiset ilmoittivat komissiolle 8 päivänä elokuuta 2019 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2023, on myönnetty Ranskan alueelle sijoittautuneille toimijoille, jotka täyttävät mainitun artiklan edellytykset suojattua alkuperänimitystä ”Munster”/”Munster-Géromé” koskevan eritelmän muuttamisesta 8 päivänä marraskuuta 2018 annetun asetuksen muuttamisesta 18 päivänä heinäkuuta 2019 annetun ja 26 päivänä heinäkuuta 2019Ranskan tasavallan virallisessa lehdessä (3) julkaistun asetuksen mukaisesti. Luettelo toimijoista, jotka hyötyvät tästä siirtymäkaudesta, on mainitun Ranskan tasavallan asetuksen liitteenä. Kyseiset toimijat olivat laillisesti pitäneet kaupan tuotetta ”Munster”/”Munster-Géromé” keskeytyksettä vähintään viiden vuoden ajan siihen asti, kun hakemus toimitettiin, ja he olivat esittäneet kansallisen vastaväitemenettelyn aikana vastaväitteitä. Yhdeksäntoista toimijaa oli vastustanut seuraavaa säännöstä: ”Munster- tai Munster-Géromé-juuston valmistuksessa käytettävän maidon on oltava peräisin ainoastaan vosgienne-, simmental-, prim’holstein tai montbéliarde-rotuisista lehmistä tai näiden rotujen kanssa tehdyistä risteytyksistä. Tällöin hyväksytään ainoastaan lehmät, joiden isänä on jonkin edellä määritellyn neljän rodun puhdasrotuinen sonni.” Neljätoista toimijaa oli vastustanut seuraavaa säännöstä: ”Vuosittain lypsykarjan perusannoksesta (kuiva-aineena ilmaistuna) tuotetaan keskimäärin vähintään 95 prosenttia kyseisellä maantieteellisellä alueella.” Neljä toimijaa oli vastustanut seuraavaa säännöstä: ”Vuosittain lypsykarjan perusannoksesta (kuiva-aineena ilmaistuna) tuotetaan keskimäärin vähintään 70 prosenttia tilalla.” Kymmenen toimijaa oli vastustanut seuraavaa säännöstä: ”Lypsylehmillä nurmi jossakin muodossa (kuiva-aineena ilmaistuna) muodostaa vähintään 40 prosenttia perusannoksesta vuotuisena keskiarvona ilmaistuna ja vähintään 25 prosenttia perusannoksesta vuoden jokaisena päivänä.” Kolmetoista toimijaa oli vastustanut seuraavaa säännöstä: ”Kunkin lypsylehmän käytettävissä on vähintään 10 aarin nurmilaidunala.” Seitsemän toimijaa oli vastustanut seuraavaa säännöstä: ”Lypsylehmät laiduntavat vähintään 150 päivää vuodessa.” Kaksitoista toimijaa oli vastustanut seuraavaa säännöstä: ”Väkirehujen määrä saa olla enintään 1,8 tonnia kuiva-ainetta lehmää kohti vuodessa.” Viisi toimijaa oli vastustanut seuraavia säännöksiä: ”Kypsyttäminen edellyttää erityisiä lämpötila- ja kosteusolosuhteita, kuten vähintään 90 prosentin suhteellista kosteutta […]. Hiivojen lisäämiseen liittyvän vaiheen aikana lämpötila on vähintään 16 °C. Kosteuskäsittelyvaiheen aikana kypsytyskellarin lämpötila on 10–16 °C.”
                  
               
                     (3)
                  
                  
                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).
                  
               
                     (4)
                  
                  
                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään nimitystä ”Munster”/Munster-Géromé” (SAN) koskevan eritelmän muutos, joka on julkaistu Euroopan unionin virallisessa lehdessä.
            
         
         
            2 artikla
            Edellä 1 artiklassa myönnettyyn suojaan sovelletaan siirtymäkautta, jonka Ranska on myöntänyt asetuksen (EU) N:o 1151/2012 15 artiklan 4 kohdan mukaisesti mainitun artiklan vaatimukset täyttäville toimijoille, alkuperänimitystä ”Munster”/”Munster-Géromé” koskevan eritelmän muuttamisesta 8 päivänä marraskuuta 2018 annetun asetuksen muuttamisesta 18 päivänä heinäkuuta 2019 annetun ja 26 päivänä heinäkuuta 2019Ranskan tasavallan virallisessa lehdessä julkaistun asetuksen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä helmikuuta 2021.
            
               
                  Komission puolesta,
               
               
                  puheenjohtajan nimissä
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 343, 14.12.2012, s. 1.
         
            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).
         
            (3)  Ranskan tasavallan virallinen lehti nro 0172, 26. heinäkuuta 2019, teksti nro 75.
         
            (4)  EUVL C 295, 2.9.2020, s. 5.